Τέσσερις άντρες που έκαναν ελεύθερο κάμπινγκ στη Χαλκιδική συνελήφθησαν χθες από αξιωματικούς της τοπικής αστυνομίας.

Όπως μεταδίδει το voria.gr, οι συλληφθέντες είχαν σταθμεύσει τα τροχόσπιτά τους στην Ουρανούπολη, στήνοντας τις σκηνές τους στην παραλία της Κομίτσας.

Η αστυνομία συνέλαβε τους παραβάτες στο πλαίσιο στοχευμένου ελέγχου του Αστυνομικού Τμήματος Αρναίας και του Τμήματος Διαχείρισης Μετανάστευσης Χαλκιδικής.

Εκτός από τις σκηνές, οι τέσσερις άντρες, ηλικίας 40 έως 63 ετών, είχαν στήσει και τραπεζοκαθίσματα στη μη οργανωμένη, κοινόχρηστη παραλία.

Με πληροφορίες από voria.gr